**Trenger oppdatering:** Denne sportsartikkelen er ikke oppdatert med ny informasjon. Du kan hjelpe Wikipedia ved å oppdatere den.  
*Flere oppgjør inn her i oversikt over antall*

**Objektivitet:** Denne artikkelens objektivitet er omstridt. **Obs!** Endringer som mangler kildehenvisning og/eller avviker fra en objektiv fremstilling, kan bli fjernet. *(april 2024)*

Siden 1990-tallet har fotballagene **Tromsø IL og Bodø/Glimt** blir sett på som erkerivaler i Nord-Norge. Lagene representerer de to største byene i Nord-Norge, og er de eneste lagene fra landsdelen som har gjort seg bemerket i norsk toppfotball. Derby-kampene regnes som et av de aller mest prestisjefulle oppgjørene i Norsk fotball. Oppgjørene er stadig preget av kontroversielle hendelser, både på og utenfor banen.

I tiden 1929 til 1975 var det det Bodø/Glimt, Mjølner (fra Narvik) og Harstad IL som var de tre store i nord-norsk fotball og naturlige rivaler i Nord-Norge. Disse tre lagene dominerte nord-norsk fotball totalt. Klubber fra disse tre byene har fordelt mellom seg 31 av 35 Nordnorske mesterskap, de resterende 4 mesterskapene er vunnet av klubber fra Tromsø. Etter at Norges Fotballforbund åpnet opp for at nord-norske lag kunne rykke opp til all-norsk serie i 1972 ble Mjølner det første nord-norske laget i toppserien. Mjølner rykket ned etter den ene toppserie sesongen i 1972. Etter sesongen 1972 var det nord-norske fotballpublikum mer opptatt av at Bodø/Glimt skulle rykke opp, på tross av urimelige kvalifiseringsregler, enn noen intern rivalisering i Nord-Norge. Gradvis på 80-tallet tok Tromsø IL gradvis over rollen til Mjølner og Harstad IL som Bodø/Glimts rival om å være best i Nord-Norge. Bodø/Glimt representerte Nord-Norge i all-norsk fotball på 70-tallet, og klubben ble den første fra Nord-Norge som vant en all-norsk tittel med sitt cup-gull i 1975. Imidlertid rykket Glimt ned i 1980. Dermed var det åpnet for at Tromsø IL skulle representerte Nord-Norge på 80-tallet, dette ble kronet med at Gutan vant cup-gull i 1986. I 2020 ble Bodø/Glimt det første nordnorske laget til å ta gull i norsk toppdivisjon.

Først i 1993 begynte dagens rivalisering mellom de to klubbene for alvor, denne sesongen var den første begge klubbene spilte samtidig i eliteserien. Siden har media bygget opp om forestillingen om «slaget om Nord-Norge», et uttrykk som for alvor ble etablert da Tromsø IL og Bodø/Glimt møttes i cup-finalen i 1996. Rivaliseringen mellom de to klubbene tok ikke av før riksavisene, TV2 og NRK begynte å lage sak om «lokalderbyene» i sesongene etter cupfinalen i 1996.

I nyere tid har rivaliseringen utviklet seg til et sterkt "hat" mellom lagets tilhengere, spesielt blant de yngre supporterne. Oppgjørene er ofte preget av supporterbråk. Slik har det ikke alltid vært, for blant den eldre garde lever nok fortsatt minnene om et delt fotball-Norge der de nord-norske klubber ikke fikk delta i all-norsk fotball. Dermed eksisterer det fortsatt en rivaliseringen mellom Nord-Norge og «søringan» hos mange tilskuere i Tromsø, Bodø og resten av Nord-Norge. Noe som også gir seg utslag i at publikum på både Alfheim og Aspmyra jubler når Alta, Harstad eller andre nord-norske klubber scorer i sine kamper mot sør-norske klubber. Både Tromsø IL og Bodø/Glimt har utviklet en rivalisering med øst-landsklubben Lillestrøm, samt Rosenborg.

Kampene mellom Tromsø IL og Bodø/Glimt, som pressen ynder å kalle «slaget om Nord-Norge», trekker alltid et stort publikum. Av den grunn blir disse kampene på terminlisten ofte satt opp på 16. mai.

Historie og resultater
----------------------

*Oppdatert 3. april 2020*

|  | Kamper spilt | Seire til Bodø/Glimt | Uavgjort | Seire til Tromsø | Mål Bodø/Glimt | Mål Tromsø |
| --- | --- | --- | --- | --- | --- | --- |
| **Serie** | 46 | 16 | 12 | 18 | 63 | 72 |
| **NM-Cup (fra 1963)** | 12 | 9 | 0 | 4 | 38 | 22 |
| **Nord-Norsk Cup (til 1969)** | 5 | 4 | 0 | 1 | 15 | 8 |
| Totalt | 63 | 29 | 12 | 23 | 116 | 102 |

### Rekorder

* Største seier: Bodø/Glimt 9–0 Tromsø (Cup, 23. juni 1977)
* Største seier i seriekamp : Tromsø 0–4 Bodø/Glimt (9. september 1995) og Bodø/Glimt 4-0 Tromsø (29. september 2019).

### Dobbel- og trippel-seier

Fem ganger har samme lag vunnet begge kampene i serien samme år.

Første gang var i 1975 da Bodø/Glimt først vant 3-1 borte, deretter 3-2 hjemme. De vant også cupkampen mot Tromsø samme år med 4-0.

Det var ikke før i 1996 at et av lagene klarte å gjenta prestasjonen. Denne gang var det Tromsø som først vant hjemme 2-1, og senere borte 3-1. Tromsø vant også cupfinalen samme år, 2-1 mot nettopp Bodø/Glimt, og klarte dermed å gjengjelde Glimt's trippelseier fra 1975.

I 1999 vant Tromsø begge seriekampene, 5-1 hjemme og 3-1 borte. Det samme gjentok seg året etter, da Tromsø vant 4-1 både hjemme og borte. Lagene møttes ikke i cupen disse to årene.

Glimt revansjerte dette i 2019, da de vant 1-2 på Alfheim 16. mai, og 4-0 på Aspmyra 29. september.

Kontroverser og berømte hendelser
---------------------------------

Da «slaget om Nord-Norge» er et av de mest prestisjefulle oppgjørene i norsk fotball, er derby kampene ofte preget av kontroversielle hendelser.

#### 16. mai 1995

Aspmyra er smekkfull til det som skal bli en kamp som først og fremst huskes for Tromsø-trener Harald Aabrekk. Han var en hardt presset mann før oppgjøret. Bladet Tromsø skrev på lederplass at Aabrekk måtte gå om ikke TIL vant i Bodø. Kampen åpner strålende for TIL, Rushfeldt og Hafstad scorer, men Stig Johansen reduserer før pause. I 2. omgang får TILs Stian Larsen rødt kort – før det store dramaet utspiller seg. Harald Aabrekk ramler i bakken etter et "sammenstøt" med Glimts fysioterapeut Truls Klaussen – og blir liggende, tilsynelatende, livløs. Han kjøres etter hvert i ambulanse til sykehuset i Bodø. Aspmyra koker! TIL henger i tauene, men berger inn 2–1 og tre viktige poeng. Aabrekk har senere innrømmet at han drev avansert skuespill på Aspmyra. Episoden ble rekonstruert i TV-programmet Golden Goal. 

#### 27. oktober 1996 - Cupfinalen 1996

Cupfinalen 1996 regnes for mange som det aller mest legendariske møtet mellom lagene. Oslo opplevde en "invasjon av Nordlendinger" denne sene høst helgen i 1996, da tusenvis av supportere fra begge lag tok turen ned til hovedstaden. Som selv den dag i dag, er det høyeste tilskuertallet noen gang i et oppgjør mellom Tromsø IL og Bodø/Glimt. Selve finalen var også historisk, da den var den første mellom to nordnorske klubber. En finale som ble svært dramatisk. Dommeren overser en hands på Runar Berg, som sekunder senere gir Glimt ledelsen. Men TIL kommer tilbake mot slutten. Ole Martin Årst utligner til 1–1 – med høyrebeinet. Før finalen avgjøres på overtid når Sigurd Rushfeldt knuser alt og alle i lufta på et frispark fra Morten Kræmer. 10 år etter TILs første NM-triumf, kommer nummer to. TIL er konger i nord.

#### 16. mai 1998

Nesten 7000 tilskuere innenfor portene i tidenes målkalas mellom de to nordnorske gigantene. Bodø/Glimt styrer showet den første timen og leder både 2–0 og 3–1. Men de siste 20 minuttene tar det virkelig fyr på Alfheim. Roar Christensen reduserer til 2-3, det nye spissfunnet Rune Lange utligner til 3–3 på straffe. Men så scorer Glimt igjen – det andre for dagen av Bengt Sæternes. Glimt går mot tre poeng da TILs finske midtstopper Marko Tuomela utligner til 4–4 (!) i siste minutt av ordinær tid. Klassiker!

#### 8. juli 2002

For første gang siden opprykket høsten 1985, spiller Tromsø på nest øverste nivå. Trond Johansen har fått ansvaret med å lede klubben tilbake til eliteserien. Så skjer det at TIL og Glimt trekkes mot hverandre i 4. runde i cupen. Og for en kamp *Gutan* leverer i Bodø. Morten Gamst Pedersen er virkelig i ferd med å skaffe seg et navn i norsk fotball. Han scorer to mål i denne 4. rundekampen, det ene direkte på frispark fra siden. Roar Christensen og Ole Andreas Nilsen scorer ett hver, det siste TIL-målet er et selvmål. Glimt ydmykes hele 5-1 foran egne supportere.

#### 14. oktober 2003

Året etter 1-5 tapet mot erkerivalene skal Glimt få sin revansje for cupflausen. Denne gang er Tromsø igjen et eliteserielag. Og nå møtes klubbene til TV-sendt semifinale i flomlys på Alfheim. Fantastisk ramme. Stinn brakke. TIL skal igjen ta seg til Ullevaal. Men for en nedtur det blir for alle TIL-supportere. Glimt er best i alt. André Hansen fra Skjervøy, Olav Råstad fra Harstad og Jan Egil Brekke fra Karasjok scorer målene som sender Glimt til finalen. Brekke påstår til og med han drømte at han skulle score – og Glimt skulle vinne.

**5. juni 2014**

Tre år siden forrige derby-oppgjør medførte enorm interesse rundt cupens 3.runde oppgjør på Alfheim. Kampen huskes som ett av de aller mest kontroversielle oppgjørene mellom lagene, da Bodø/Glimts utligningsmål aldri krysset mållinjen. Trond Olsens scoring 15 sekunder før pause var på streken, pluss to ganger i tverrliggeren, men aldri over streken. Målet ble avgjørende i Glimts 2-1 seier, som sendte Tromsø ut av cupen på meget kontroversielt vis. Selv flere år etter, er Trond Olsen en svært lite likt figur i Tromsø.

**01. november 2015**

For første gang på 6,5 år var Alfheim duket for et serieoppgjør mellom rivalene TIL og Glimt. Denne kampen huskes virkelig som en av de klassiske derbyene, på godt og vondt. Alfheim Stadion var fylt til randen, mens det Nord-Norske været visste seg fra sin verste side. Gjestene fra Bodø tok ledelsen, men resten av oppgjøret handlet kun om hjemmelaget. Tsjekkiske Zdeněk Ondrášek ble hele Tromsø sin store helt med sine to scoringer, og fyrte enda mer på bålet ved "å hysje" på Glimt supporterne. Seieren over rivalene fra sør, samt både Mjøndalen og Start tap, var nok for hjemmelaget å sikre plassen i eliteserien. Hjemmelagets supportere stormet banen ved kampslutt. Ulovlig pyrobruk preget også oppgjøret, både før, underveis og etter kampen.

**16. mai 2016**

Like etter ett av flere sammenstøt mellom supportere av Tromsø IL og Bodø/Glimt i Tromsø sentrum før oppgjøret på Alfheim i 2016.
Første 16. mai kamp mellom lagene på Alfheim på 7 år, noe som speilet seg i den enorme interessen rundt kampen. Et utsolgt Alfheim Stadion, som fortsatt er det største tilskuertallet på en fotballkamp i Nord-Norge på de siste 12 årene.

Klubbenes supportere havnet i sammenstøt i Tromsø sentrum, før kampen. Troms politidistrikt meldte om en travel dag på jobb, med flere hendelser tilknyttet kampen gjennom hele dagen. 

**16. mai 2018**

16. mai er å regne som norsk fotball sin nasjonaldag , derfor havner ofte flere av de største oppgjørene i norsk fotball på denne datoen, så også "slaget om Nord-Norge". Dette var også tilfellet i 2018 når lagene møttes på Aspmyra. Før kampen ble bortesupporterne fra Tromsø angrepet med røykbomber og bluss. Flere barn var tilstede under hendelsen, og fikk en svært ubehagelig opplevelse.

**16. mai 2019**

Nok engang ble "slaget om Nord-Norge" plassert på 16. mai, denne gangen på Alfheim. Tromsø ledet lenge 1-0, før Bodø/Glimt spiller Philip Zinckernagel gikk ned, med tilsynelatende liten eller ingen kontakt med Tromsø spilleren. Straffe ble allikevel dømt, og Zinckernagel ble senere stemplet som en "filmer" og "skuespiller", og Bodø/Glimt som et "forbanna jukselag" fra hjemmelagets supportere. For å gjøre vondt verre for gutan fra Tromsø, avgjorde Glimt derbyet på overtid, og sikret sin tredje strake 2-1 seier på Alfheim. 

**29. september 2019**

Rammen rundt oppgjøret i 2019 var spesiell, da kampen markerte et takt skifte i Nord-Norsk fotball. Etter flere år med medaljer, cupfinale og Europa League, var Tromsø IL på vei ned i OBOS-ligaen, mens deres rivaler fra Bodø kjempet i toppen av eliteserien for første gang i en årrekke. Som kulminerte med sølv i 2019 og første Nord-Norske seriegull i 2020.

Til toss for at klubbene fant seg i hver sin ende av eliteserie-tabellen, regnes 4-0 tapet som et av de flaueste resultatene i Tromsø ILs historie. I ettertid ble det sagt at Bodø/Glimt var nærmere 8 mål enn Tromsø var ett. Noe som medførte det velkjente intervjuet med Tromsø-spiss Runar Espejord etter kampslutt, som i ettertid ble betegnet som ett "legendarisk intervju".

I likhet med tidligere oppgjør mellom klubbene, var også denne kampen preget av supporterbråk. Bodø/Glimt stengte supporterfeltet på Aspmyra Stadion som ett resultat av ulovlig pyrobruk og rasistiske tilrop fra deres egne supportere. Tre Bodø/Glimt supportere ble senere utestengt fra klubbens kamper etter rasistiske tilrop mot Tromsø spiller Morten Gamst Pedersen grunnet hans samiske bakgrunn.

I kampens ettertid ble det også reagert på Bodø/Glimts maskot "Putte" sin oppførsel, hvor en isbjørn-kosedyr (symboliserer Tromsø IL og deres maskot) ble mishandlet under pauseunderholdningen. Bodø/Glimts arrangementsansvarlig Ørjan Heldal beklaget hendelsen, og unnskyldte det med at "det skulle være et humoristisk opplegg med glimt i øyet". 

**29. august 2021**

Det var stor interesse rundt oppgjøret, som var den første kampen mellom lagene med tilnærmet normal tilskuerkapasitet etter covid-19 virusets restriksjoner. Noe som resulterte i at kampen var utsolgt dager i forveien.

Et jevnt oppgjør, ble vunnet 3-2 av Bodø/Glimt etter en Ulrik Saltnes scoring i sluttminuttene. Kampen huskes derimot for matchvinner Saltnes sine uttalelser etter kampen, hvor han oppfordret Tromsø tilhengerne om «å gå og henge seg selv». Kommentaren vakte sterk oppsikt fra flere hold, som mente det var upassende å ha slike holdninger rundt mental helse. Et tema som også ble en sak etter derby-kampen i 2016, hvor Glimts ultras-gruppering 1916, framviste et banner med en hengt Tromsø-tilhenger. I likhet med Heldal i 2019, unnskyldte Saltnes kommentaren med at han "forsøkte å si det med glimt i øyet".

#### 16. mai 2022

Da det første slaget om Nord-Norge i 2022 var det første oppgjøret mellom lagene med full kapasitet på tribunene og helt fri for restriksjoner siden 2019, var oppbygningen rundt oppgjøret enormt. Dager i forveien var Aspmyra utsolgt, noe som ga det høyeste tilskuertallet mellom lagene siden 2005 og det høyeste tilskuertallet mellom lagene på Aspmyra noen gang. Rammen rundt oppgjøret var også påvirket av den særs kontroversielle overgangen til Runar Espejord mellom rivalene. Kampdagen var preget av uroligheter, spesielt før kampen, hvor det var bråk mellom klubbenes supportere i Bodø sentrum. Innbrudd, tyveri og andre ulovligheter foregikk gjennom dagen, hvor flere Tromsø supportere fikk eiendeler frastjålet, inkludert grupperingen Forza Tromsø sitt banner som Glimt tilhengere brente senere på dagen. Tromsø var nær ved å vinne selve kampen, men drømmen om første derbyseier på fire år ble knust av en sen Bodø-utligning på overtid.

#### Sesongen 2024

2. januar 2024 kom nyheten om at årets spiller for Tromsø sesongen 2023, Jostein Gundersen, hadde signert for Bodø/Glimt på en treårskontrakt. Samme dag ble det også kjent at Tromsø-trener og årets Tromsøværing 2023 Gaute Helstrup hadde takket ja til å bli ny assistenttrener i Bodø/Glimt. I februar meldte også TIL-speider Jo Nymo Matland overgang til Glimt.  I mars ble det også klart at tidligere TIL-spiller og medlem i Forza Tromsø August Mikkelsen blir Glimt-spiller. Overgangene vakte stor oppsikt i Tromsø, hvor Glimt ble beskyldt for å bevisst svekke TIL. Imidlertid trakk både Helstrup, Gundersen og Mikkelsen frem det høye sportslige nivået og prestasjonskulturen i Glimt som motivasjon for overgangene.

Fullstendig kampliste
---------------------

| Dato | Turnering | Bane | Hjemmelag | Resultat | Bortelag | Tilskuere
 |
| --- | --- | --- | --- | --- | --- | --- |
| 30. juli 2023 | Eliteserien 2023 | Aspmyra | Bodø/Glimt | 0-2 | Tromsø | 8192 |
| 28. juni 2023 | Cup 2023, 4. runde | Aspmyra | Bodø/Glimt | 3-2 | Tromsø | 6377 |
| 16. mai 2023 | Eliteserien 2023 | Romssa Arena [tidligere Alfheim] | Tromsø | 2-3 | Bodø/Glimt | 6691 |
| 11. september 22 | Eliteserien 2022 | Alfheim | Tromsø | 3-2 | Bodø/glimt | 6691 |
| 16. mai 2022 | Eliteserien 2022 | Aspmyra | Bodø/Glimt | 1-1 | Tromsø | 7813 |
| 29. august 2021 | Eliteserien
2021 | Alfheim | Tromsø | 2-3 | Bodø/Glimt | 2000\* |
| 9. mai 2021 | Eliteserien
2021 | Aspmyra | Bodø/Glimt | 3-0 | Tromsø | 600\* |
| 29. september 2019 | Eliteserien 2019 | Aspmyra | Bodø/Glimt | 4-0 | Tromsø | 4248 |
| 16. mai 2019 | Eliteserien 2019 | Alfheim | Tromsø | 1-2 | Bodø/Glimt | 4638 |
| 25. august 2018 | Eliteserien 2018 | Alfheim | Tromsø | 1-2 | Bodø/Glimt | 4701 |
| 16. mai 2018 | Eliteserien 2018 | Aspmyra | Bodø/Glimt | 0-1 | Tromsø | 4731 |
| 31. juli 2016 | Tippeligaen 2016 | Aspmyra | Bodø/Glimt | 0-3 | Tromsø | 4382 |
| 16. mai 2016 | Tippeligaen 2016 | Alfheim | Tromsø | 1-2 | Bodø/Glimt | 6343 |
| 1. november 2015 | Tippeligaen 2015 | Alfheim | Tromsø | 3-1 | Bodø/Glimt | 5862 |
| 16. mai 2015 | Tippeligaen 2015 | Aspmyra | Bodø/Glimt | 1-0 | Tromsø | 6114 |
| 05. juni 2014 | Cup 2014, 3. runde | Alfheim | Tromsø | 1-2 | Bodø/Glimt | 3530 |
|
| 25. mai 2011 | Cup 2011, 3. runde | Alfheim | Tromsø | 3-0 | Bodø/Glimt | 1852 |
| 18. oktober 2009 | Tippeligaen 2009 | Aspmyra | Bodø/Glimt | 1-1 | Tromsø | 5168 |
| 16. mai 2009 | Tippeligaen 2009 | Alfheim | Tromsø | 0-0 | Bodø/Glimt | 7492 |
| 13. september 2008 | Tippeligaen 2008 | Alfheim | Tromsø | 0-0 | Bodø/Glimt | 7457 |
| 16. mai 2008 | Tippeligaen 2008 | Aspmyra | Bodø/Glimt | 2-0 | Tromsø | 7400 |
| 6. juli 2006 | Cup 2007, 3. runde | Aspmyra | Bodø/Glimt | 4-2 | Tromsø | 2965 |
| 11. september 2005 | Tippeligaen 2005 | Aspmyra | Bodø/Glimt | 2-1 | Tromsø | 5711 |
| 16. mai 2005 | Tippeligaen 2005 | Alfheim | Tromsø | 2-2 | Bodø/Glimt | 8235 |
| 30. august 2004 | Tippeligaen 2004 | Alfheim | Tromsø | 2-0 | Bodø/Glimt | 7024 |
| 16. mai 2004 | Tippeligaen 2004 | Aspmyra | Bodø/Glimt | 2-1 | Tromsø | 7218 |
| 14. oktober 2003 | Cup 2003, Semifinale | Alfheim | Tromsø | 0-3 | Bodø/Glimt | 8478 |
| 31. august 2003 | Tippeligaen 2003 | Aspmyra | Bodø/Glimt | 1-2 | Tromsø | 6741 |
| 16. mai 2003 | Tippeligaen 2003 | Alfheim | Tromsø | 3-3 | Bodø/Glimt | 7003 |
| 8. juli 2002 | Cup 2002, 4. runde | Aspmyra | Bodø/Glimt | 1-5 | Tromsø | 2861 |
| 24. august 2001 | Tippeligaen 2001 | Alfheim | Tromsø | 1-1 | Bodø/Glimt | 5553 |
| 16. mai 2001 | Tippeligaen 2001 | Aspmyra | Bodø/Glimt | 1-0 | Tromsø | 4698 |
| 22. okt. 2000 | Tippeligaen 2000 | Aspmyra | Bodø/Glimt | 1-4 | Tromsø | 2438 |
| 9. juli 2000 | Tippeligaen 2000 | Alfheim | Tromsø | 4-1 | Bodø/Glimt | 4020 |
| 3. okt. 1999 | Tippeligaen 1999 | Aspmyra | Bodø/Glimt | 1-3 | Tromsø | 2737 |
| 16. juni 1999 | Tippeligaen 1999 | Alfheim | Tromsø | 5-1 | Bodø/Glimt | 5263 |
| 13.sept. 1998 | Tippeligaen 1998 | Aspmyra | Bodø/Glimt | 3-2 | Tromsø | 3363 |
| 16. mai 1998 | Tippeligaen 1998 | Alfheim | Tromsø | 4-4 | Bodø/Glimt | 6896 |
| 27. juli 1997 | Tippeligaen 1997 | Aspmyra | Bodø/Glimt | 5-1 | Tromsø | 3838 |
| 4. mai 1997 | Tippeligaen 1997 | Alfheim | Tromsø | 2-1 | Bodø/Glimt | 4230 |
| 27. oktober 1996 | Cupfinale 1996 | Ullevaal Stadion | Bodø/Glimt | 1-2 | Tromsø | 22683 |
| 4. september 1996 | Tippeligaen 1996 | Aspmyra | Bodø/Glimt | 1-3 | Tromsø | 4071 |
| 16. mai 1996 | Tippeligaen 1996 | Alfheim | Tromsø | 2-1 | Bodø/Glimt | 6294 |
| 9. september 1995 | Tippeligaen 1995 | Alfheim | Tromsø | 0-4 | Bodø/Glimt | 4549 |
| 16. mai 1995 | Tippeligaen 1995 | Aspmyra | Bodø/Glimt | 1-2 | Tromsø | 5798 |
| 14. august 1994 | Tippeligaen 1994 | Alfheim | Tromsø | 0-0 | Bodø/Glimt | 5082 |
| 1. mai 1994 | Tippeligaen 1994 | Aspmyra | Bodø/Glimt | 0-3 | Tromsø | 4535 |
| 18. august 1993 | Cup 1993, kvartfinale | Aspmyra | Bodø/Glimt | 3-0 | Tromsø | 5665 |
| 25. juli 1993 | Tippeligaen 1993 | Aspmyra | Bodø/Glimt | 1-0 | Tromsø | 6293 |
| 1. mai 1993 | Tippeligaen 1993 | Alfheim | Tromsø | 1-1 | Bodø/Glimt | 7116 |
| 15. juni 1989 | Cup 1989, 3. runde | Alfheim | Tromsø | 3-1 | Bodø/Glimt | 1874 |
| 28. august 1983 | 2. divisjon avd.B | Valhall | Tromsø | 0-0 | Bodø/Glimt | 910 |
| 23. mai 1983 | 2. divisjon avd.B | Aspmyra | Bodø/Glimt | 0-1 | Tromsø | 900 |
| 30. august 1981 | 2. divisjon avd.B | Alfheim | Tromsø | 0-0 | Bodø/Glimt | 1495 |
| 24. mai 1981 | 2. divisjon avd.B | Aspmyra | Bodø/Glimt | 0-1 | Tromsø | 3335 |
| 18. juni 1980 | Cup 1980, 2. runde | Valhall | Tromsø | 0-4 | Bodø/Glimt | 2051 |
| 23. juni 1977 | Cup 1977, 2. runde | Aspmyra | Bodø/Glimt | 9-0 | Tromsø | 2547 |
| 20. september 1975 | 2. divisjon avd.C | Aspmyra | Bodø/Glimt | 3-2 | Tromsø | 1532 |
| 3. juli 1975 | 2. divisjon avd.C | Valhall | Tromsø | 1-3 | Bodø/Glimt | 2500 |
| 25. juni 1975 | Cup 1975, 3. runde | Aspmyra | Bodø/Glimt | 4-0 | Tromsø | 2100 |
| 28. juni 1974 | Cup 1974, 3. runde | Valhall | Tromsø | 2-4 | Bodø/Glimt |  |
| 10. september 1972 | 2. divisjon avd.C | Alfheim | Tromsø | 0-1 | Bodø/Glimt |  |
| 2. juli 1972 | 2. divisjon avd.C | Aspmyra | Bodø/Glimt | 1-1 | Tromsø |  |
| 22. august 1971 | 2. div. distr. 9 og 10 | Aspmyra | Bodø/Glimt | 1-1 | Tromsø | 1000 |
| 30. mai 1971 | 2. div. distr. 9 og 10 | Valhall | Tromsø | 6-2 | Bodø/Glimt | 2000 |
| 4. juni 1969 | Cup 1969, 1. runde | Valhall | Tromsø | 0-5 | Bodø/Glimt | 2300 |
| 14. august 1966 | NN-Cup 1966, kvartfinale | Bodø stadion | Bodø/Glimt | 4-2 | Tromsø |  |
| 27. juni 1965 | Cup 1965, 2. runde | Skoleidrettspl. | Bodø/Glimt | 4-1 | Tromsø | 2500 |
| 30. august 1964 | NN-Cup 1964, semifinale | Nordkjosbotn | Tromsø | 2-5 | Bodø/Glimt | 5000 |
| 7. september 1952 | NN-Cup 1952, finale | Harstad stadion | Tromsø | 1-2 | Bodø/Glimt | 3000 |
| 18. september 1949 | NN-Cup 1949, finale | Harstad stadion | Tromsø | 3-1 | Bodø/Glimt | 4000 |
| 27. august 1939 | NN-Cup 1939, semifinale | Narvik stadion | Tromsø | 0-3 | Bodø/Glimt | 600 |
|

Cupfinalen i 1996 og semifinaler og finaler i nord-norsk cup ble spilt på nøytrale baner.

Kampdetaljer hentet fra:

* Norsk Internasjonal Fotballstatistikk nifs.no
* til.no Statistikk
* vg.no

\*Tilskuerbegrensninger grunnet regjeringens covid-19 restriksjoner. Begge kampene var "utsolgt".

Sammenlikning mesterskapstitler og innsats i allnorsk fotball
-------------------------------------------------------------

**Norsk mesterskap (fotballcupen):**

* Bodø/Glimt: 2 mesterskap (1975, 1993) og 3 finaletap (1977, 1996, 2003)
* Tromsø IL: 2 mesterskap (1986, 1996) og 1 finaletap (2012)

**Seriemesterskap:**

* Bodø/Glimt: 3 gullmedaljer (2020, 2021, 2023), 5 sølvmedaljer (1977, 1993, 2003, 2019, 2022) og 1 bronsemedalje (1995)
* Tromsø IL: 2 sølvmedaljer (1990 og 2011) og 4 bronsemedaljer (1989, 2008, 2010, 2023)

**Resultater i toppserien****:**

|  | Kamper | Vunnet | Uavgjort | Tapt | Målforskjell | Poeng |
| --- | --- | --- | --- | --- | --- | --- |
| **Tromsø IL** | 839 | 301 | 209 | 326 | 1177-1227 | 1112 |
| **Bodø/Glimt** | 624 | 216 | 155 | 253 | 959-1021 | 803 |
|

Se også
-------

* Bodø/Glimt
* Tromsø IL
* Nord-Norgesmesterskap i fotball
* NM i fotball for herrer
* Tippeligaen

Referanser
----------

1. ↑  «NORGES BESTE RIVALERI?». *Tromsø*. Besøkt 8. september 2022.
2. ↑  Sørhus, Martine (22. november 2020). «Bodø/Glimt ble seriemestere – kronet gullet med seier». *NRK*. Besøkt 23. november 2020.
3. ↑  «2-2 i slaget om Nord-Norge». nrksport.no. 16. mai 2005. Besøkt 4. januar 2008.
4. ↑  «Berg-familien finaleklar for 17. gang». vg.no. 15. oktober 2003. Besøkt 4. januar 2008.
5. ↑  «Statistikk fra Tromsø i CUP». til.no. 18. mai 2003. Arkivert fra originalen 11. mars 2008. Besøkt 5. januar 2008.
6. ↑  «Kampreferat 1977-4». til.no. 14. desember 2003. Besøkt 4. januar 2008. [*død lenke*]
7. ↑  «Tromsø-Bodø/Glimt 0-4». aftenposten.no. Besøkt 5. januar 2008. [*død lenke*]
8. ↑  «Kampreferat 1995-21». til.no. 7. april 2004. Besøkt 4. januar 2008. [*død lenke*]
9. ↑  «Glimt knuste Tromsø 4-0: – Vi kunne ha vunnet 8–0». *www.vg.no*. Besøkt 8. april 2020.
10. ↑  «STATISTIKK - tidligere år». til.no. 7. april 2006. Arkivert fra originalen 7. august 2011. Besøkt 4. januar 2008.
11. 1 2  «altomfotball.no: Eliteserien, 2019 - Terminliste». *TV 2*. Besøkt 3. april 2020.
12. ↑  Stav, Torill Ustad (5. juni 2014). «Videre etter omdiskutert mål». *NRK*. Besøkt 1. september 2021.
13. ↑  ««Kobraen» berget plassen for Tromsø». *www.vg.no*. Besøkt 1. september 2021.
14. ↑  Grindstein, Mathias (1. november 2015). «TIL berget plassen med 3-1 over Glimt». *NRK*. Besøkt 1. september 2021.
15. ↑  Fotballforbund, Norges. «16. mai er fotballen sin nasjonaldag». *fotball.no - Norges Fotballforbund* **(norsk)**. Besøkt 1. september 2021.
16. ↑  Fundingsrud, Jonas (16. mai 2018). «(+) TIL-supportere skal ha blitt angrepet i Bodø: – Vi hadde en syv år gammel jente gående sammen med oss». *Avisa Nordland* **(norsk)**. Besøkt 1. september 2021.
17. ↑  Lande, Tobias Stein Eilertsen,Frank (16. mai 2018). «TIL-supportere angrepet med røykbomber og nødbluss i Bodø: – Totalt uakseptabelt». *itromso.no*. Besøkt 1. september 2021.
18. ↑  «Fansen raser: «Glimt er et forbanna jukselag!»». *www.aftenposten.no*. Besøkt 1. september 2021.
19. ↑  «Glimt knuste Tromsø 4-0: – Vi kunne ha vunnet 8–0». *www.vg.no*. Besøkt 1. september 2021.
20. 1 2  *www.eurosport.com*. Besøkt 1. september 2021.  Manglende eller tom `|tittel=` (hjelp)
21. ↑  Eilertsen, Tobias Stein (2. oktober 2019). «(+)Espejords utblåsing hylles: – Mange synes det var artig, men jeg mente det». *itromso.no* **(norsk)**. Besøkt 1. september 2021.
22. ↑  «Gamst skulle bare varme opp på Aspmyra. Så ble han hetset for sin samiske bakgrunn: – Slike ting hører ikke hjemme i fotballen.». *www.aftenposten.no*. Besøkt 1. september 2021.
23. ↑  Heldahl, Henrik Østensen (30. september 2019). «Tromsø-supportere reagerer på maskothets fra Bodø/Glimt under Slaget om Nord-Norge». *NRK*. Besøkt 1. september 2021.
24. ↑  Pettersen, Per Møller (29. august 2021). «Matchvinner Saltnes får krass kritikk etter kommentar». *Nettavisen* **(norsk)**. Besøkt 1. september 2021.
25. ↑  Sivertsen, Øyvind (29. august 2021). «(+)Meldingen fra Glimt-profilen som får TIL-supporterne til å reagere: – De kan henge seg selv». *itromso.no* **(norsk)**. Besøkt 1. september 2021.
26. ↑  Hanssen, Anders Mo (1. august 2016). «(+) Viste banner av hengt TIL-supporter: – Dummet seg ut». *Avisa Nordland* **(norsk)**. Besøkt 1. september 2021.
27. ↑  «Supporterkrisen ingen snakker om - Glimtforum.net». *www.glimtforum.net*. Besøkt 1. september 2021.
28. ↑  «Glimt-kaptein Saltnes legger seg flat etter kommentar». *www.vg.no*. Besøkt 1. september 2021.
29. ↑  Lian, Svein Harald (18. mai 2022). «(+)NRK-kjendisen skulle bare ha en enkel radiosending. Konsekvensen av det direktesendte tyveriet endte med dette bildet». *itromso.no* **(norsk)**. Besøkt 7. juli 2022.
30. 1 2  «Tar overgang til Bodø/Glimt». *Tromsø*. Besøkt 5. januar 2024.
31. ↑  «Jostein Gundersen klar for Glimt: – Det beste valget for meg». *Bodø/Glimt*. Besøkt 5. januar 2024.
32. ↑  «Gaute Helstrup blir en del av trenerteamet i Bodø/Glimt». *Bodø/Glimt*. Besøkt 5. januar 2024.
33. ↑  NRK (10. februar 2024). «Bekreftet: Bodø/Glimt henter speider fra Tromsø IL». *NRK*. Besøkt 10. april 2024.
34. ↑  Guttormsen, Marius (24. mars 2024). «Ny sjokkovergang: Tromsø-yndling August Mikkelsen klar for Bodø/Glimt». *NRK*. Besøkt 10. april 2024.
35. ↑  Stenersen, Steffen (31. juli 2023). «Kommentator ut mot Glimt: – En sykelig besettelse». *VG* **(norsk)**. Besøkt 10. april 2024.
36. ↑  Dverset, Kristoffer Brasetvik (24. februar 2024). «(+) Kraftsalve mot Bodø/Glimt: – Lagt seg på en strategi for å «kjøpe ned» TIL». *Avisa Nordland* **(norsk)**. Besøkt 10. april 2024.
37. ↑  «Maratontabell Eliteserien - Hvilke klubber har tatt flest poeng siden 1963?». *Fotballkanalen.com*. 9. desember 2019. Besøkt 8. april 2020.

Portaler: Sport | Tromsø

| * v
* d
* r
Rivaloppgjør i norsk fotball |
| --- |
| 
* Bodø/Glimt v Tromsø
* Fredrikstad v Sarpsborg
* Lillestrøm v Vålerenga
* Lyn v Vålerenga
* Mjøndalen v Strømsgodset
* Molde v Rosenborg

 |